Dis duidelik dat die mislukte staatsgreep tans gevolg word deur wat neerkom op ’n tweede staatsgreep, dié keer deur Erdogan. Sy reaksie dui daarop dat hy die laaste reste van opposisie in sy land wil uitroei. Veral die beweging van die geestelike Fethullah Gülen, wat in Amerika in ballingskap leef, en wat vir die staatsgreep verantwoordelik gehou word, moet dit ontgeld.
Die heel eerste Westerse reaksie was om standpunt teen die staatsgreep-poging in te neem. Dit was immers ’n ondemokratiese en ongrondwetlike daad.
Maar Erdogan ontpop hom die laaste jaar of twee toenemend as ’n erg outoritêre politikus wat duidelik alle mag wil hê en by wyse van spreke geen ander gode naas hom duld nie. Hy het byvoorbeeld opposisiekoerante deur sy weermag laat beset, die redaksielede uitgeskop en sy eie mense in die redaksies aangestel.
Die publiek se reaksie wys groot steun vir hom. Baie mense meen hy is ’n kragtige leier wat Turkye se vergane glorie – die land se ryk het nog tot die 17de eeu immers van Egipte tot byna by Wenen in Oostenryk gestrek – sal herstel.
Turkye is al sedert 1923 ’n sekulêre staat met ’n streng skeiding tussen kerk en staat, anders as ander Moslem-lande wat dié onderskeid nie ken nie. As sodanig was die land ook tradisioneel ’n ideologiese alternatief vir fundamentalistiese state.
Erdogan het die laaste jare egter nie slegs die grond onder die demokrasie laat wegkalwe nie; hy het ook die rol van die Islam in die politiek vergroot. Hy het glad nie so ver soos byvoorbeeld die IS, Saoedi-Arabië en Iran – almal teokrasieë – gegaan nie, maar die gevaarligte in die Weste flikker al lank.
Turkye is voorts die land waardeur die meeste van die Midde-Oosterse vlugtelinge verlede jaar na Europa gestroom het. Die EU se ooreenkoms met Turkye om die tsunami te keer is vir Europa van groot belang. Die nakoming daarvan hang van die Erdogan-regering af, en Europese regerings is so bang soos die duiwel vir ’n slypsteen vir ’n herhaling van die 1,3 miljoen vlugtelinge wat die vasteland verlede jaar oorstroom het.
Ten slotte: Turkse grondgebied beslaan sowel die Europese as die Asiatiese kant van die Dardanelle, die seestraat wat die Swartsee met die Middellandse See verbind.Internasionale ooreenkomste gee Russiese oorlogskepe die reg om vryelik deur die nou seestraat te vaar. Maar in tye van spanning of oorlog kan Turkye dit as Navo-lid maklik vir die Russe sluit en Rusland as ’t ware in die Swartsee toesluit.
Hallo Tiaan, Jy het n paar dae terug gese jy glo nie Rusland wil sy grondgebied uitbrei nie? Kan jy vir ons ‘n bietjie meer duidelikheid gee oor hoekom Erdogan optree soos hy optree? Wat is sy motief? Waar pas Rusland in die prentjie? Het jy mooi gelees wat Dr. Scholtz se? Sal dit wardeer as jy vir ons jou normale insigewende kommentaar kan lewer ivb met die Midde Ooste problem.
As jy in die rigting van die Swartsee beweeg vanaf die Middelandse-see beland jy eers in die Egeïse-see – daar is nie ‘n spesifieke seestraat daarvoor nodig nie. Vanaf die Egeïse see moet jy deur die Dardanelles seestraat vaar om in die see van Marmara te wees en dan weer deur die Bosphorus seestraat om in die Swartsee op te eindig. Die Montreaux konvensie – wat aan Turkeye magte gee om deurgang deur die Dardanelles en die Bosphorus te beheer, werk bietjie meer ingewikkeld as wat hierbo beweer word.
My poging sal waarskynlik nie geplaas word nie, maar nou het ek darem my mening oor die ongeregtigheid gelewer.
3. Die lugaanvalle het slegs ‘n beperkte rol gespeel. Die groot oorsaak is die burgeroorlog. Daar is nie eintlik tussen die vegtendes te kies nie – Assad, die rebelle, IS, die Russe, Navo – almal dra by tot die probleem.
5. Met respek, jy oordryf Navo se rol in die ontstaan van die vlugtelingkwessie heel erg. Kyk my punt 3.
Beste Leopold, bly jy is nog op die forum. Ek het jou vir n paar dae gemis maar vandag het jy weer daarvoor vergoed!
Esegiël 31:1-7 – Wie het soveel mag gehad as jy? Daar was Assirië, die seder op die Libanon. Sy pragtige takke het hulle skaduwee oor die bos gegooi. Die seder het hoog gegroei, sy top was tussen die wolke. Die water het hom groot laat word, die onderaardse waters het hom ‘n hoë boom gemaak. Groot strome water het om hom geloop, en van hom af stroompies na al die ander bome toe. Hy het hoër as al die ander bome geword, sy takke meer en langer van al die water in die leivore. Al die voëls het kom nes maak in sy takke, onder hom het al die wilde diere hulle kleintjies in die wêreld gebring en in sy skaduwee het al die baie nasies kom woon. Hy was ‘n mooi en ‘n groot boom met wydgespreide takke, want sy wortels het tot by baie water gekom.
Gister het ons ‘n bietjie gepraat oor die waarde van die seder. In vandag se gedeelte is daar drie dinge oor hoe die seder groei waarop ons kan let.
Dit was ten spyte van ŉ hofinterdik teen die bestuurders wat hulle gedwing het om terug te gaan werk toe nadat hulle vroeër in Januarie gestaak het. Hulle versoek bestuur om vervoer aan hulle te verskaf. Gautrain se Errol Braithwaite het gesê dit is nie duidelik wat Woensdag gebeur het nie. “Ek glo dat die impuls vir dié staking die vorige onwettige staking en die hofinterdik was. Dissiplinêre stappe sal geneem word.”
Onlangs skryf ’n swart pastoor op Facebook dat hy soms wonder hoe dit sal voel as mense tydelik in die vel van ‘n ander ras kon klim. Hy brei hierna uit oor die talle voorbeelde waar blankes meen die regering regeer tot hul nadeel. Maar, skryf hy, dit is ook geen piekniek om in ’n swart vel te verkeer nie. Dis byvoorbeeld moeilik as jy nie deel van die regte politieke kliek is nie, dis moeilik as jy nie die “regte” politici ondersteun nie, as jy nie die regte taal praat, of tot die regte sosio-ekonomiese groep behoort nie.
Johann Rupert het in ’n toespraak by ’n sake-beraad in Switserland hierby aangesluit. Hy meen die middelklas word nou vernietig, terwyl 0,1 persent van 0,1 persent van die mense “al die opbrengste opslurp.”
Kortom, die kaderbeleid, “regstellende aksie” en die beskermende hand oor sekere kaders het dit net onmoontlik maak om enige vordering te maak.
In sy onlangse begrotingsrede het pres. Jacob Zuma lang ritse syfers afgelees oor die hoeveelheid “regrukaksies” wat deur sy regering van stapel gestuur is. Maar hy swyg oor hoeveel daarvan soos dié van wyle Shiceka lyk.
Terwyl die streekhoofkantoor van Telkom in Bloemfontein reeds soos ’n spookgebou lyk, en nie ’n enkele persoon die oproepsentrum beman nie, kom die nuus dat Telkom nog sowat 7 800 mense wil uit diens stel.
Die bruin gemeenskap het die Bruin Belangebeweging opgelewer, en hul kruisies weg van die ANC by hoofsaaklik die DA gaan trek. Peter Marais en sy aanhangers mik in die rigting van ’n Wes-Kaapse federale staat.
Solidariteit berei ’n aanklag, in die vorm van ’n skaduverslag voor, om die regering by die VN vir rassisme te verkla.
’n Mens sidder waar die land reeds sou wees as dit nie vir die harde en eerbare werk van burgerlike belangegroepe en die howe sou wees nie. Ironies word hierdie boustene van grondwetlike demokrasie nie oral verwelkom nie. Pres. Barack Obama het pas sy lot bekla omdat die howe dalk groot dele van sy gesondheidsplan kan omkeer – maar juis as gevolg daarvan dat hy grondwetlike prosesse soos die Kongres gesystap het om dit te implementeer.
Die Persklub het hom genooi om ŉ toespraak oor ŉ onderwerp van sy keuse te lewer. Hy is egter Donderdagoggend in kennis gestel die funksie is gekanselleer nadat die Persklub “oorval is met besware”. ŉ Dreigement is ontvang dat ŉ skokgranaat gebruik sal word om die verrigtinge te ontwrig.
Hofmeyr het aan Maroela Media gesê hy was baie verras toe hy die nuus ontvang het. “Dit is ironies, aangesien my toespraak oor vryheid van die pers sou handel. My spasies vir vryheid van uitdrukking het die afgelope vyf jaar baie gekrimp.”
Hofmeyr sê hy kan nie regtig verstaan hoekom sy toespraak gekanselleer is nie. “Dit is gewoonlik die media wat my boikot, aangesien hulle voel die dinge wat ek sê, grens aan haatspraak. Ek het gedink die Persklub is die bastion van vrye spraak.”
Steve ek dink dit is tyd dat jy besluit wat jy wil doen… Wil jy politiek aanpak of wil jy musiek maak…
Aai Donovan, dit is duidelik dat jy geen idee het wat aangaan in ons land nie!!! Wie anders baklei so hard vir ons land en sy mense se voortbestaan as Steve? Maak jou oë oop en besef in watse groot gemors ons land is. Steve ek wens so daar was meer mense soos jy, wat nie skroom om te sê hoe hy voel of om op te staan vir dit waarin jy glo nie. Jy is beslis ‘n HERO in my oë.
Steve jy behoort te weet dat meeste van die mediahuise na die ANC pype dans. Hulle is bang vir jou en die waarheid
Donovan wat is jou probleem. Steve kan en doen baie dinge. Sing is nie sy enigste talent of bydrae nie. DIe man staan op vir vryheid, vir almal. “”Sit die ligte aan”!!!
Alhoewel ek nie met alles saamstem wat Steve sê en doen nie, dink ek tog hy behoort toegelaat te word om te praat. Hy suig beslis nie feite uit sy duime nie. Vryheid van spraak is tog in ons grondwet ingeskryf. Die hele grondwet en alles wat daarin staan is ter sprake, en nie net deeltjies daarvan nie. Indien jy nie wil hoor wat hy sê nie moet jy net nie gaan luister nie.
Ek stem saam met Veritas. Skoenmaker hou by jou lees. Jy kan nie die politiek betree as jy nie ten minste ‘n graad daarin het nie.
Wit liberales skuil weer agter hierdie storie. Soek geensins verder waar die eintlike probleem in SA le nie.
Ek was nooit ‘n groot aanhanger nie want hy is so mainstream. Toe vind ek die man het toe die grootste hart en siel en liefde vir sy mense. Honderd keer beter mens en intelligenter as die “alternatiewes” met min aanhang wat hom so oor die jare bygekom het.
Ek stel belang, en ek is ‘n groot aanhanger van Steve omdat hy nie skroom om te sê wat gesê moet word nie. Hy praat feite en hy doen dit met ‘n passie, en ons eie mense wat hom sien as rassis/regs/ of wat ookal is bang vir die waarheid en hulle verkies om met oogklappe deur die lewe te gaan.
Steve kan jy glo die hele parlement + is bang vir een man wat ‘n toespraak wil gee en dit nog om te dreig met ‘n bom aanval. Wat ‘n grap. Steve jy het klaar jou merk gemaak. Hou so aan daar is baie van ons wat agter jou staan.